Translate the text from Welsh to English.



 

> Mae etholiadau wedi cael eu cynnal yn llwyddiannus mewn gwledydd ledled y byd er gwaethaf pandemig y coronafeirws. Cynhaliwyd deg is\-etholiad cyngor yn yr Alban ac mae etholiadau cenedlaethol wedi mynd rhagddynt mewn llawer o wledydd gan gynnwys Iwerddon, Ffrainc, yr Eidal, Portiwgal, Israel, De Korea a'r Unol Daleithiau. Disgwylir i ragor o etholiadau gael eu cynnal ar draws y byd rhwng mis Mawrth a mis Mai.
> 
> 
> Yn y DU, mae’r amrediad eang o etholiadau sydd wedi cael eu trefnu ar gyfer mis Mai yn cynnwys etholiadau cynghorau, i ddewis Maer, Cynulliad Llundain, Comisiynwyr Heddlu a Throseddu a refferenda lleol yn Lloegr, etholiad Senedd yr Alban yn yr Alban, ac etholiad y Senedd, ac is\-etholiadau llywodraeth leol ac etholiadau Comisiynwyr Heddlu a Throseddu a ohiriwyd yng Nghymru. Cyn bo hir, bydd pleidleiswyr yn dechrau derbyn eu cardiau pleidleisio ar gyfer yr etholiadau hyn a hoffem roi sicrwydd iddynt o'r paratoadau helaeth sy'n cael eu gwneud i ganiatáu i'r bleidlais gael ei chynnal ym mhob achos mewn ffordd sy'n lleihau'r risg o ledaenu'r coronafeirws.
> 
> 
> Bydd etholiadau mis Mai 2021 yn cael eu cynnal mewn ffordd debyg i etholiadau a gynhaliwyd yn flaenorol ond bydd rhai gwahaniaethau, fel y gwelwyd mewn sawl agwedd ar fywyd yn ystod pandemig y coronafeirws. Mae Llywodraeth Cymru, Llywodraeth y DU a Llywodraeth yr Alban yn cydweithio ar draws pleidiau a chyda phartneriaid etholiadol a chyrff iechyd y cyhoedd i roi cyfres o fesurau ar waith i sicrhau bod pob pleidlais yn cael ei chynnal mewn ffordd sy’n ddiogel o ran COVID a gall pleidleiswyr deimlo'n hyderus wrth fwrw eu pleidlais.
> 
> 
> Mae tair ffordd o bleidleisio yn y DU ym mis Mai: yn bersonol mewn gorsaf bleidleisio; drwy bleidlais drwy’r post; neu drwy benodi dirprwy i bleidleisio ar ran pleidleisiwr.
> 
> 
> Gall pleidleiswyr sy'n mynd i orsafoedd pleidleisio ddisgwyl gweld llawer o'r mesurau diogelu y maent eisoes yn gyfarwydd â hwy erbyn hyn – bydd hylif diheintio dwylo ar gael, a bydd sgriniau, marciau pellter a rhwystrau diogelu yn cael eu defnyddio fel y bo'n briodol. Bydd mesurau cadw pellter cymdeithasol ar waith y tu mewn a'r tu allan i orsafoedd pleidleisio a dylai pob pleidleisiwr ac aelod o staff wisgo gorchudd wyneb. Bydd pob pleidleisiwr yn cael ei annog i ddod â'i ysgrifbin neu ei bensil ei hun i farcio ei bapurau pleidleisio, ond bydd pensiliau glân, newydd ar gael i bawb hefyd.
> 
> 
> Felly, gall unrhyw un sy'n teimlo'n gyfforddus yn mynd i archfarchnad neu i swyddfa bost nawr deimlo'n hyderus wrth fynd i orsaf bleidleisio ym mis Mai. Fodd bynnag, rydym yn deall na fydd pawb yn dymuno nac yn gallu pleidleisio'n bersonol. Felly, gall unrhyw un sy'n gwarchod ei hun, neu unrhyw un y byddai’n well ganddynt am unrhyw reswm beidio â mynd i orsaf bleidleisio, wneud cais am bleidlais drwy’r post neu bleidlais drwy ddirprwy cyn yr etholiadau.
> 
> 
> Mae manylion sut i wneud cais am bleidlais drwy'r post neu bleidlais drwy ddirprwy i’w cael ar wefan y Comisiwn Etholiadol a byddant hefyd yn cael eu darparu ar gardiau pleidleisio. Mae'r dyddiad cau ar gyfer ceisiadau yn amrywio ledled y DU, ac felly rydym yn annog pob pleidleisiwr sy'n dymuno defnyddio un o'r opsiynau hyn i wneud cais yn gynnar.
> 
> 
> Rydym hefyd yn parhau'n gwbl glir y dylai unrhyw un sydd wedi profi'n bositif am y coronafeirws, neu sy'n arddangos symptomau, hunanynysu. Mae Llywodraeth Cymru, Llywodraeth y DU a Llywodraeth yr Alban, bob un ohonynt, wedi rhoi rheolau newydd ar waith i alluogi pleidleiswyr i fanteisio ar bleidlais frys drwy ddirprwy yn y cyfnod yn arwain at y diwrnod pleidleisio a hyd at 5pm ar y diwrnod ei hun. Bydd hyn yn golygu y gall pleidleiswyr sy'n hunanynysu oherwydd iddynt ddod i gysylltiad â’r coronafeirws, am eu bod wedi cael prawf neu am fod ganddynt symptomau ddweud eu dweud yn yr etholiadau hyn o hyd heb orfod gadael eu cartref.
> 
> 
> Mae ymgyrchu yn agwedd arall ar yr etholiadau hyn lle gwelir gwahaniaethau o gymharu â threfniadau’r blynyddoedd a aeth heibio. Mae ymgyrchu'n bwysig er mwyn sicrhau bod gan bleidleiswyr ddigon o wybodaeth cyn bwrw eu pleidlais, a rhaid i ymgeiswyr allu cyfathrebu â'r etholwyr. Fodd bynnag, rhaid taro cydbwysedd rhwng hyn a diogelu iechyd y cyhoedd. Bydd gweithgarwch ymgyrchu, fel rhannu taflenni, yn dechrau ledled y DU wrth i gyfyngiadau COVID leddfu. Bydd cyflymder y gweithgarwch hwn yn amrywio rhwng y gwledydd a bydd angen i ymgyrchwyr ym mhob gwlad ddilyn y canllawiau a'r rheoliadau a wneir gan y Llywodraeth berthnasol.
> 
> 
> Rhaid inni werthfawrogi hefyd, ar gyfer yr etholiadau hyn, oherwydd y mesurau ychwanegol sydd ar waith i sicrhau bod y cyfrifiadau yn ddiogel o ran COVID, efallai y bydd y broses o gyfrif pleidleisiau a chyhoeddi canlyniadau yn cymryd mwy o amser nag mewn blynyddoedd blaenorol. Fodd bynnag, caiff y cyhoeddiad ynghylch y canlyniad ei wneud cyn gynted ag y bo'n ymarferol ar ôl i'r gorsafoedd pleidleisio gau.
> 
> 
> Mae'r Deyrnas Unedig yn fyd\-enwog am gynnal etholiadau o'r safon uchaf y gall pleidleiswyr fod yn gwbl hyderus ynddynt – etholiadau a ddarperir ym mhob ardal gan y Swyddog Canlyniadau statudol annibynnol. Rydym yn gwbl hyderus yng ngallu'r Swyddogion Canlyniadau i gynnal yr etholiadau hyn mewn ffordd sy'n bodloni'r safonau uchaf o ran diogelwch y cyhoedd ac uniondeb democrataidd.
> 
> 
> Gobeithiwn y bydd pob etholwr yn manteisio ar y cyfle i ddweud ei ddweud yn etholiadau mis Mai gyda'r hyder bod y rhagofalon cywir ar waith.


Chloe Smith AS, Y Gweinidog Gwladol dros y Cyfansoddiad a Datganoli  

Graeme Dey ASA, Y Gweinidog dros Fusnes Seneddol a Chyn\-filwyr  

Julie James AS, Y Gweinidog Tai a Llywodraeth Leol







Translation:


 

> We have seen elections delivered successfully across the globe despite the coronavirus pandemic. 10 council by\-elections have taken place in Scotland and national elections have gone ahead in many countries including Ireland, France, Italy, Portugal, Israel, South Korea and the United States. Further elections are due to be held around the world between March and May.
> 
> 
> In the UK, the scheduled elections in May include a wide range of polls, including council, mayoral, London Assembly and Police and Crime Commissioner elections and local referendums in England, the Scottish Parliament election in Scotland, and the Senedd election, postponed local government by\-elections and Police and Crime Commissioner elections in Wales. Voters will soon begin to receive their polling cards for these elections and we would like to reassure them of the extensive preparations that are being made to allow these polls to take place in a way that minimises the risk of spreading the coronavirus.
> 
> 
> The May 2021 polls will take place in a similar way to previous polls but there will be differences, as there have been in many areas of life during the coronavirus pandemic. The UK government, Scottish Government and Welsh Government are working together across parties and with electoral partners and public health bodies to put in place a set of measures to ensure these polls are COVID\-secure and voters can feel confident casting their vote.
> 
> 
> There are three ways to vote in the UK in May: in person at a polling station; by postal vote; or by appointing a proxy to vote on a voter’s behalf.
> 
> 
> Voters attending polling stations can expect to see many of the protective measures with which they are already now familiar \- hand sanitiser will be available, and screens, distance markings and protective barriers will be in use as appropriate. Social distancing will be in place both inside and outside polling stations and all voters and staff should wear a face covering. Voters will be encouraged to bring their own pen or pencil to mark their ballot papers, although fresh clean pencils will still be available for all.
> 
> 
> Anyone who feels comfortable going to a supermarket or a post office now can therefore feel confident attending a polling station in May. However, we understand that not everyone will wish or be able to vote in person.
> 
> 
> Therefore, anyone who is shielding, or anyone who would for any reason prefer not to attend a polling station, can apply for a postal or proxy vote in advance of the elections.
> 
> 
> Details on how to apply for a postal or proxy vote can be found on the Electoral Commission website and will also be provided on poll cards. The deadline for applications does vary across the UK, and we therefore encourage all voters wishing to use one of these options to apply early.
> 
> 
> We also remain absolutely clear that anyone who has tested positive for coronavirus, or who is displaying symptoms, should self\-isolate. The UK government, Scottish Government and Welsh Government have each put in place new rules to allow for emergency proxy voting  leading up to polling day and until 5pm on the day itself. This will mean that voters who are self\-isolating due to coronavirus exposure, testing or symptoms can still have their say in these elections without having to leave their home.
> 
> 
> Campaigning is a further aspect of these elections where there will be differences from previous years. Campaigning is important to ensure voters are well informed before going to the polls, and candidates must be able to communicate with the electorate. However, this must be balanced with protecting public health. Campaigning activity, such as leafleting, will commence across the UK as COVID restrictions ease; the pace of this will vary between nations and campaigners in each nation will need to follow the guidance and regulations made by the relevant Government.
> 
> 
> We must also appreciate that for these polls, due to the additional measures in place to make the counts COVID\-secure, it may be the case that the counting of votes and announcement of results will take longer than previous years. However, the announcement of results will be made as soon as is practicable after the close of the polls.
> 
> 
> The United Kingdom is world\-renowned for running elections of the highest standards in which voters can have full confidence, delivered in each area by the statutorily independent Returning Officer. We have the utmost confidence in the ability of the Returning Officers to run these polls in a way that meets the highest standards of both public safety and democratic integrity.
> 
> 
> We hope that every elector will take the opportunity to have their say in May’s elections with the confidence that the right precautions are in place.


Chloe Smith MP, Minister of State for the Constitution and Devolution  

Graeme Dey MSP Minister for Parliamentary Business and Veterans  

Julie James MS, Minister for Housing and Local Government